Palencia (provincija)
<s>Provincija Palencia (španjolski: Provincia de Palencia) je jedna od devet provincija španjolske autonomne zajednice 
- Kastilja i Leon, koja se nalazi na sjeveru Španjolske.</s>

<s>Administrativni centar provincije je istoimeni grad Palencia.</s>

<s>Geografske karakteristike</s>

<s>Provincija Palencia prostire se na površini od 8,053 km² u kojoj živi 163,390 stanovnika.</s><s>Sa sjevera graniči sa autonomnom zajednicom Kantabrijom, a sa istoka sa Provincijom Burgos, sa jugozapada sa 
Provincijom Valladolid i sa zapada sa Provincijom León.</s>

<s>Na sjeveru provincije prostiru se planine Kantabrijskog gorja sa najvišim vrhom u tom dijelu - Curavacas, koji je visok 2.520 metara.</s><s>Ostatak Palencije je plodna dolina Campos, koja je dio velike visoravni Meseta.</s><s>Najveće rijeke su Pisuerga i Carrión, nešto ruda pronađeno je planinama Kantabrijskog gorja, ali se eksploatira samo ugljen i nešto malo bakra.</s>

<s>Historija</s>

<s>Između 1753. - 1832. podignut je kanal Castilla, na kom leži administrativni centar Palencia, on je omogućio bolje povezivanje sa Valladolidom  i navodnjavanje.</s><s>Provincija je osnovana 1833.</s>

<s>Privreda
Palencija je poljoprivredni kraj, u kom se sadi i uzgaja ječam, pšenica, šećerna repa, konoplja i lan.</s><s>Znana je i po ovčarstvu.</s><s>Industrija provincije proizvodi tkanine od vune i lana, porculan, kožnu i metalnu galanteriju, papir, tepihe, automobilske dijelove i prehrambene proizvode.</s>

<s>Pored Palencije koja je administrativni centar, ostali veći urbani centri su Venta de Baños i Cervera de Pisuerga.</s>

<s>Izvori</s>

<s>Vanjske veze</s>

<s>Diputación de Palencia</s>

<s>Pokrajine Španije
Kastilja i Leon</s>

